**הגיטו**

המושג "גיטו" נקבע ע"י הגרמנים.כדרכם הם בחרו **במונחי הסוואה** למטרותיהם האמיתיות.המושג גיטו בימי הביניים אומר בידוד היהודים מהסביבה תוך שמירת אוטונומיה דתית.יהודים יכלו לקיים עצמם פיסית ורוחנית בגיטו כזה.זו לא היתה מטרת הגרמנים:

הגרמנים ראו בגיטו **שלב מעבר** עד שיוחלט מה יעשה אתם.בשלב הראשון היתה מטרתו חיסול איטי של היהודים ע"י העברתם לערים הגדולות,ריכוזם ובידודם מהאוכלוסיה,פיקוח גרמני חמור,חורבן החיים היהודיים ושבירת כוח ההתנגדות של היהודים ע"י הלם,צפיפות רעב,מחלות עבודת פרך,טירור והפיכת היהודי ל"אבק אדם".בשלב הבא הפך הגיטו תחנת מעבר בדרך להשמדה.

**המדיניות הגרמנית**

הגיטו הראשון הוקם במרס 1940 אצל הגרמנים הצטבר ניסיון ובמשך הזמן הלכו ושכללו את שיטותיהם והפכו את הגיטו למתקן כליאה המוני שמטרתו : בידוד היהודים,מחנות עבודה,הטעיה,לחץ פסיכולוגי מתמיד הופעלו כדי להשמיד את היהודים בתהליך פנימי עצמי,שיאפשר הצגתם באור שלילי,שכן האחריות לכאורה היתה בידי היודנראט.

מה היו **מטרות הנאצים** בהקמת הגיטאות:

* **הקמת מסגרת לשלב ארעי**, להקל על ביצוע הפתרון הכולל של הבעיה היהודית בעתיד (הנאצים לא ידעו מהי
* **יצירת תנאי חיים קשים** לשבירת כוח העמידה ולתמותה בקרב היהודים
* **בידוד מהסביבה-**יצירת חיץ בין יהודים ללא יהודים ע"י בידודם מהאוכלוסיה ומקבוצות יהודים אחרות
* **אמונה בדימוי היהודי השלילי-**חלק מהמנהיגות הנאצית היתה שבויה בסטריאוטיפ השלילי של היהודים אותו רצו להעצים.הם האמינו או תירצו מעשיהם ברצון למנוע מהיהודים לסייע לאוייבי גרמניה,להפיץ מגפות,לעסוק בספסרות
* **העצמת הסטריאוטיפ השלילי**- הגרמנים רצו להוכיח שהיהודים הם תת-אדם ע"י הצגתם כמי שאינם יכולים לחיות לבדם זה עם זה.בחיים לבד הם יורדים לרמה תת אנושית ולראיה-צורת חייהם השפלה בגיטו.מבחינתם הגיטו אינו רק אמצעי השמדה אלא גם הוכחה לצדקת הטיעון הגרמני בדבר אופים התת אנושי של היהודים.

**האם הנאצים רצו בחיסול איטי של כל היהודים ?**

לפי גוטמן בשלב זה לא למרות שכ- %20 מיושבי הגיטאות מתו מהתנאים הקשים..זה שלב נוסף -חמור יותר במדיניות האנטי יהודית-ניתוק יהודים מהסביבה.

לפי ד"ר נילי קרן רצו בחיסול הדרגתי של היהודים בצורה טבעית.

**העברה פתאומית ומהירה-**-המעבר לגיטו היה חד,פתאומי ומהיר.זמן התארגנות להעברה היה קצר ביותר.הם נצטוו לעזוב מיד את בתיהם ובמקרים רבים נאזר עליהם לקחת רכוש(רק מה שיכלו לשאת).בדרך התעללו בהם הגרמנים ולעתים המשיכו להוליכם מיעד ליעד וכאשר הגיעו ליעד הסופי היו הלומים מותשים וחסרי כל.

**ריכוז המונים וצפיפות**-הגרמנים ריכזו מספר רב של יהודים מערים קטנות ועיירות במספר מצומצם של ערים גדולות.לפני המלחמה היו בורשה 150,000 יהודים בתהליך הגיטואיזציה רוכזו שם 500,000 יהודים.

בדרך כלל נבחר שטח בשולי העיר,שניתן לבודד אותו-שכונת עוני שחלק ממבניה לא היו ראויים למשכן אדם.שם רוכזו בצפיפות של פי10 עד 20 מהרגיל.באיזור גיטו ורשה בו חיו בעבר 50,000 פולנים בתנאי צפיפות ועוני נדחסו עתה 500,000 יהודים.בגיטו ורשה היו כ-15-20 נפשות בחדר.בגיטו וילנה 5-8 משפחות בחדר.רבים שוכנו במוסדות ציבור,בהם לא היו תנאים מינימליים.אפילו ברחובות שררה צפיפות נוראה ודחיסות בכל מקום.

הצפיפות נועדה למנוע אורח חיים נורמלי,ליצור מתח ומריבות ולחשוף את "כל הרע והמכוער הטמון ביהודים".המטרה העיקרית היתה חיסול איטי ע"י צפיפות רעב ומחלות**.**

**רעב**-הגרמנים הקציבו מזון מועט לגיטו בד"כ 15% מהמזון הדרוש לקיומו של אדם.הם קיוו שתוך מספר חודשים יעשו הרעב והצפיפות את שלהם.השילוב של צפיפות ורעב הופך כל מחלה למגיפה.העדר תשתית רפואית ותרופות מוסיף לה עוצמה.הגרמנים רצו שהרעב ייצור מצב של אנוכיות קיצונית ומלחמת הכל בכל,שיפרק את הסולידריות היהודית וחיי קהילה.

היו סוגים שונים של גיטאות גיטאות סגורים לחלוטין כמו גיטו לודז',גיטאות פתוחים,שניתן לצאת מהם לצרכי עבודה.הגיטאות הפתוחים חלקית נבעו מצרכי הגרמנים להשתמש בכוח העבודה שבו.בהדרגה עברו הגרמנים לגיטאות סגורים.

**סגירת הגיטאות**-הגרמנים עברו מגיטאות פתוחים עם גדרות לגיטאות סגורים **מוקפי חומה**.המטרה היתה בידוד,פיקוח יעיל וניתוק מהסביבה.לסגירת הגיטו היו משמעויות כלכליות,פסיכולוגיות וצבאיות.על החומות **הוצבה שמירה** מסביב גרמנים,אוקראינים,פולנים וכו' ומבפנים שומרים יהודיים.(כל 8 מטר עמד שומר).

מדיניות זו גרמה לרעב כבד.רבים,בעיקר ילדים, מאלה שלא היה להם כסף מתו מרעב או מחלות.לזה נוספה מטרה נוספת של שבירת רצון החיים של היהודים,ליצור אדישות למוות,לגרום למלחמת קיום בלתי פוסקת ואכזרית כדי להקל על תהליך ההשמדה.אולם הגרמנים השיגו חלקית את מטרתם.הרעב והמחלות עשו את שלהם אך לא בצורה ובקצב שהגרמנים רצו.אומדים את מספר היהודים שמתו מרעב ומחלות כ-20% מאוכלוסית הגיטו.

**מחנות העבודה**

הגרמנים פיתחו כלים נוספים לחיסול היהודים-מחנה עבודה.עם הקמת הגיטאות החלו הגרמנים בעבודות כפיה בתוך הגיטו.אח"כ הוקמו מחנות העבודה.כל היהודים הלא יצרנים,בגיל העבודה,הועברו למחנות עבודה מיוחדים.בעלי מקצוע רוכזו במרכזים תעשייתיים בגיטו.

**הטעיה**-לאנשים נאמר שהם יוצאים למחנה עבודה שם יקבלו מזון ועבודה.היוצאים הצטוו לקחת בגדים.הם כתבו מכתב לקרוביהם,שהם חיים טוב.למעשה שימש מחנה העבודה כמחנה השמדה בפועל.חלק ממחנות העבודה הפכו אח"כ למחנות השמדה וחלקם למחנות משולבים כגון בירקנאו-אושוויץ.

**השמדה איטית**-מנת המזון שניתנה היתה כרבע או שליש מצריכת הקלוריות הנורמלית,אולם המאמץ האדיר שנדרש מהעובד היה פי שניים עד שלושה מזה של עובד נורמלי.העובדים עסקו בעבודה פיסית קשה וממושכת כמו סלילת כבישים בנית גשרים,שיקום מסה"ב,בנית ביצורים וכו'.על זה נוספה ענישה אכזרית על כל פיגור בעבודה או עבירה קלה.הענישה הובילה לאפיסת כוחות נוספת של העובד שבקושי החזיק מעמד בתנאים הקשים של עבודה,רעב ומחלות ולמוות תוך תקופה קצרה.כן הומתו אנשים שרירותית ללא קשר עם עבודה.

**הכנה צוותי השמדה**--מחנות העבודה,שהיו מחנות השמדה איטית היו מחנות הכנה לצוותי "הפיתרון הסופי" ע"י הכנתם הפסיכולוגית והכשרתם בדרכי טיפול יעילות ביהודים (כולל הטעיה ושבירה פסיכולוגית).

**מרכזי תעשיה**

דרך נוספת לעבודה היתה במרכזי תעשיה.הגרמנים הקימו מפעלים בגיטאות או בקירבתם בהם עבדו רבבות יהודים,שעסקו בהכנת בגדים,שמיכות נעליים,ציוד מלחמתי וייתור תחמושת.במרכזים אלה קיבלו העובדים שכר זעום ומנות מזון מוגדלות במקצת.

**מטרות** הגרמנים בהקמת המרכזים:

**ניצול כוח האדם המקצועי**-לצרכים צבאיים ואזרחיים.היו יהודים,שעבדו בשוק האזרחי כמו במפעל של אוסקר שינדלר וכספי התמורה זרמו לכיסי הס.ס..

**אשליה של תקווה**-לעובדים חילקו כרטיסי עבודה,שנטעו בהם אשליה של ביטחון.ואכן בראשית פעולם של מרכזים אלה פסקו הגירושים של יהודים עובדים והם חשבו שהם מוגנים לעומת שאר היהודים.אולם,לא חלף זמן רב וגם הם החלו להשלח למחנות השמדה.

**יצירת מחלוקת**-כל תושבי הגיטו צויידו בתעודות לפי סווג בעיקר ליצרנים ובלתי יצרנים.לעובדים היה כרטיס עם צבע שונה,שהיה מעין "רישיון לחיים,.ברור,שהמאבק על מקומות העבודה היה אדיר.חלוקה זו יצרה מחלוקת בין בעלי כרטיסי העבודה לבין השאר.זה מנע גם התנגדות,כי כל התנגדות היתה גם חיסול הגיטו או חלק ממנו.לכן רוב בעלי כרטיסי העבודה התנגדו למרד ומרי ובריחה ליערות שסיכנו אותם ואת משפחותיהם.מחלוקות נוצרו אפילו בתוך המשפחה.משפחות גדולות עמדו בפני דילמה נוראית כי לא לכל חבריה ניתנה חסינות הכרטיס.

**הידנראט והעבודה במרכזים**-היודראט הופקד במקרים רבים על חלוקת הכרטיסים,שמספרם הלך והצטמצם והמאבק עליהם הלך והתעצם.כך הפנו הגרמנים את הפחד,הזעם כלפי חברי היודנראט שנאלצו להחליט מי לחיים ומי למוות.

בעיני חלק ממנהיגי היודנראט היו מרכזי העבודה הדרך להמשך קיומם של יהודי הגיטו(רומקובסקי וגנץ)ץהם האמינו שע"י יצרנות יצליחו להציל את הגיטו או לפחות חלק ממנו מכליה מוחלטת.

התקווה,שהיצרנות תציל את הגיטו או לפחות את ציבור העובדים היתה אחד הגורמיםששיתקו את תנועת ההתנגדות היהודית ותרמו לשיתוף פעולה של היודנראט עם הגרמנים.

**היודנראט-מאפייניו,תפקידיו ופעולתו**

היודנראט הוקם בעקבות ההוראה ב"איגרת הבזק" שם נאמר,שתוקמנה מועצות יהודים שתמננה עד 24 חברים אישים בעלי סמכות מאלה שנותרו. עליהם תוטל האחריות לביצוע מדוייק של ההוראות על פי לוח הזמנים.

מה היו מטרות הנאצים בהקמת היודנראט ?

* **להמנע ממגע עם אוכלוסית היהודים**-שבעיני הנאצים היתה מסוכנת כמעבירת מחלות,נורמות פסולות וזיהום הגזע הגרמני
* **כתובת אחת להעברת הוראות**-כדי להמנע מהתעסקות עם היהודים ולפשט את תהליכי הביצוע תוך עמידה בלוח זמנים מדוייק
* **חיסכון בכוח אדם**- ניהול הגיטו ושמירת הסדר בו היו באחריות היודנראט,שהקים מנגנון וכוח שיטור לשמירה וביצוע של הוראות הגרמנים
* **הפנית זעם האוכלוסיה כלפי היודראט-**היודנראט היה אחראי לביצוע המדיניות הגרמנית בגיטו ובהעדר מגע בין יהודים וגרמנים הכתובת היחידה של היהודים.
* **כחלק ממערכת הטעיה**- ניהול עצמי המשקף לכאורה את החזרה למשמעות הגיטו במתכונת העבר שבו חיו יהודים בנפרד ובאוטונומיה פנימית.

**דרך מינויים ומאפייני היודנראטים**

השוני בדרכי הקמתם של היודנראטים הוא רב וכמעט לא ניתן למצואשיטת מינויים אחידה ועיקבית.היודנראט הוקם בעקבות המפגש המקומי של היהודים והגרמנים.

בדרך כלל מנה היודנראט כ-24 איש.מנהיגיו היו שונים ממקום למקום ומתקופה לתקופה ובד"כ אנשים ללא ניסיון.

**העדר מנהיגות**-כשפרצה מלחה"ע ה-2 היו חלק ממנהיגי יהדות פולין בקונגרס הציוני.אחרים ברחו כאשר הגיעו הגרמנים לגבול הרוסי.הגרמנים עצמם חיסלו בשלבים שונים את המנהיגות המקומית.המטרה היתה להשאיר את ההמונים ללא מנהיגות אירגונית ורוחנית.אולם, בעקבות "איגרת הבזק" ובהתאם למטרות של הנאצים הוחלט על הקמת יודנראטים.

**אין אחידות**- בדרך המינו י של חברי היודנ' והרכבם היה **שונה ממקום למקום** בכל מקרה נדרש אישור הגרמנים- גם כאשר היהודים הורשו לבחור את נציגיהם. הבחירה **מחוג אנשים מצומצם-**שנטל על עצמו את המשימה ממניעים ושיקולים שונים.חלקם היו מנהיגים בעלי שיעור קומה אך לא מהשורה הראשונה.רובם חסרי ניסיון בהנהגה ציבורית. הבחירה מתוך חוג אנשים מצומצם-שנטל על עצמו את המשימה ממניעים ושיקולים שונים.זה **גוף לא מוסמך ולא נבחר** של הקהילה.

**מינוי שרירותי**- היו מקרים בהם קבעו הגרמנים באופן שרירותי את הרכב היודנ' בהתאם לנסיבות בד"כ כאשר החל "הפיתרון הסופי" דאגו להחליף את המנהיגות האחראית במנהיגות שאין לה אינטרסים ציבוריים.

**איו אפשרות נסיגה מהתפקיד**-כאשר נבחר חבר יודנראט או מונה לא היתה לו אפשרות נסיגה.סירוב היה גורר מוות.

**תקופת כהונה קצרה**-תקפת כהונתם היתה קצרה,שכן אם לא מילאו במדוייק את הוראות הגרמנים או גילוי סימני התנגדות הם הוצאו להורג או נשלחו להשמדה.

**התדרדרות המנהיגות**-בהדרגה באו אנשים שכל מה שדחף אותם ליודראט היו אינטרסים אישיים של תאוות בצע ושלטון והסיכוי להינצל.אלה היו יודנראטים מושחתים שליליים שיצרו את התדמית השלילית של כל היודנראטים.

**תפקידי היודנראט**

יש הבדל בין תפקידי היודנראט בשלב שלפני "הפיתרון הסופי" לבין תפקידיו בתקופת "הפיתרון הסופי"

תפקידיו לפני הפיתרון הסופי.

תפקידים בשלב הראשון

שלושה סוגי תפקידים:

1. התפקידים שהולטו ע"י הרשויות הגרמניות

* איגרת הבזק " מחייבת כניעה טוטלית ומחוייבות כוללת:-
* אחריות להעברה לגיטו ושיכון המצטרפים.
* אחריו על מפקדי אוכלוסין מתמידים
* האחריות הכוללת לניהול הגיטו:בכל התחומים כולל משטרה יהודית
* הענות וביצוע גזירות קבועות ומזדמנות:עבודות כפיה,שינוי תחומי הגיטו,גזירות רכוש וכו'.
* מסירה שרירותית של רכוש ,חפצי ערך וכסף באיום של עונש קולקטיבי
* רישום היהודים לעבודות כפיה וחלוקת כרטיסי עבודה-עבודת כפיה הוטלה בד"כ על אוכלוסיה חלשה.האוכלוסיה "המבוססת" התחמקה ממנה וקיבלה כרטיסי עבודה תמורת תשלום שאפשר ליודנראט,בשלב ההוגן שלו,לממן את פעולותיו.

היודנראטים לא היו מנוסים וערוכים לקראת משימות אלה והוראות הנאצים שניתנו ליו"ר היודנראט בוצעו ע"י מנגנון היודנראט והמשטרה היהודית ויצרו ביקורת וזעם כלפי היודנראט שביצע את ההוראות בלית ברירה.

**3.תפקידים מסורתיים של הקהילה היהודית-**תפקידים אלה מולאו חלקם בהסכמה וחלקם במחתרת כמו שירותי דת,סעד,חינוך ותרבות בהיקפים גדולים יותר ובתנאים קשים ביותר.

**3.תפקידים חדשים-חד עם זאת הניהול הכולל של הגיטו ע"י היודנראטים לא הלם בדיוק את מטרות הגרמנים.בדאגו למזון,בריאות וחינוך,סיכל היודנראט את המטרה לפורר את הקהילה היהודית לחלוטין ולהפוך את היהודים "לאבק אדם" ולאבדן צלם אנוש.דווקא תפקיד זה נטלו היודנראטים על עצמם כדי לדאוג עד כמה שאפשר לקיום פיסי ורחני של היהודים.**

**אספקת מזון וחלוקתו-**בעית הרעב היתה הבעיה החריפה ביותר בגיטו.הגרמנים סיפקו כמות מזון מצומצמת שלא הספיקה להזנת האנשים.היודנראט נקט במספר צעדים על מנת להתמודד עם הבעיה:

השגת מזון בכל דרך אפשרית חוקית ולא חוקית.

הקמת בתי תמחוי בהם חולקה ארוחה כל שהיא לעניים וילדים.

עידוד לגדל ירקות בכל שטח פנוי ובין הבתים ושמירה על היבול.

כל אלה הקלו במידה מה על הרעב אבל לא מנעו מוות ברעב של המוני יהודים בעיקר עניים.

**בתחום הבריאות**-הצפיפות,הרעב ותנאי תברואה ירודים גרמו למחלות ומגיפות של שחפת,טיפוס ומחלות מעיים אחרות.במצב של תת תזונה והעדר תרופות היה שיעור התמותה גדול.היודנראט הקים בתי חולים ומרפאות בתי מרקחת ושירותי תברואה בהם הועסקו רופאים ואחיות רבים.אלה הקלו במקצת את המצב: הם ספקו תעסוקה לרבים וטיפלו ככל יכולתם בחולים.

**תעסוקה ופרנסה -**לא היו עסקים בגיטו.העבודה הפכה מקור חיים של היהודים בגיטו תרתי משמע.לעובדים סיפקה העבודה במפעלים תוספת מזון ושכר זעום כרטיס העובד סיפק מעין ביטוח חיים..אחרים עסקו בייצור פרטי שייצר הכנסה לפרטים ולשלטונות הגיטו.הסחורות נמכרו בחוץ באישור או בהברחה.אחרים כמו רופאים,אחיות,מורים שוטרים וכו' הועסקו ע"י היודנראט.בנוסף לפרנסה יצרה העבודה תנאי קיום כמעט נורמליים ומנעה את התפוררות החברה היהודית בגיטו.

רומקובסקי בגיטו לודז' ובאראש בגיטו ביאליסטוק האמינו שיוכלו להציל יהודים ע"י עבודה וייצור עבור הגרמנים.הם חתרו לתעסוקה מלאה ככל האפשר.

**חינוך ותרבות-**למרות הקשיים הרבים המחסור במקום,כספים ותנאים מינימליים הקימו היודנראטים בגיטאות מערכת חינוך:החל בגני ילדים ועד אוניברסיטה עממית וסמינרים.הי"ס להכשרה מקצועית היו חוקיים וחלקם שימשו מסווה למערכת בלתי חוקית.טופחו חיי הרוח והתרבות:הוקמו מקהלות,תזמורות תיאטרון ונערכו ערבי שירה וספרות.בעיקר הצטיין בכך גיטו וילנה.

**תנועות הנוער בגיטו לפני הפיתרון הסופי**

במזרח אירופה תפסו תנועות הנוער היהודיות מקום חשוב בציבור היהודי.הם פעלו לקידום אידיאולוגיות שונות שרווחו ברחוב היהודי-ציוניות ולא ציוניות כאחד.

הפעילות של תנועות הנוער לפני המלחמה היו אינטנסיביות ביותר.פעילויות העשרה, הרצאות, טקסים, טיולים והכשרה לקראת העתיד.תנועות הנוער הציוניות הכשירו את הנוער לעליה והתיישבות בא"י.

בתחילת המלחמה התפוררו המסגרות של החיים היהודיים בפולין ובהם גם תנועות הנוער.חלק ממנהיגי תנועות הנוער,שהצליחו לברוח חזרו כדי לארגן מחדש את תנועותיהם בתנאים החדשים שנוצרו.בשנתים הראשונות למלחמה עסקו תנועות הנוער בגיטו בהמשך החיים היהודיים ובפעילויות חלוציות שהמשיכו להכשיר את חניכיהן לעליה לא"י,לחנך לערכים ולהמשיך את לימודיהם של בני הנוער.בשלב זה עדיין לא התארגנו כמחתרת למרד נגד הגרמנים אלא לשמור על בני הנוער ועל חוסן נפשם.

**המשמעות-**לפעילות זו היתה רבה

**הענקת מסגרת**-המסגרת שנוצרה בתנועת הנוער העניקה תעסוקה,ענין,תחושת משפחה מקום בו ניתן היה לתת ביטוי לחרדות שתקפו יום יום את תשובי הגיטו ומעל הכל תחושה של זהות ושייכות במציאות של התפוררות ואבדן.

**אופטימיות**-תנועות הנוער הפעילות מסגרות חינוכיות והכשרה במחתרת.הכשרה וחינוך מכינים את האדם לקראת העתיד.המשך הפעלת מסגרות חינוכיות וחלוציות יוצר אמונה ותקווה לעתיד.

**שיתוף פעולה**-בין תנועות הנוער הציוניות,שבעבר שררה ביניהן עויינות ותתרות נוצר שיתוף פעולה במטרה לאחד את הכוחות למטרה משותפת.בתחילה היתה המטרה להמשיך בקיום היהודי ואח"כ משהחלה ההשמדה והמאבק בנאצים המשיך שיתוף הפעולה במרד ובמרי.

**קשר בין הגיטאות**-הצעירים היו קלי תנועה ללא עול משפחה מטבעם מרדנים ונכונים לשנות את המציאות תוך סיכון עצמי,לכן היו הם שקיימו את הקשר בין הגיטאות והעבירו ידיעות,שהופצו בעיתונות מחתרתית.

**קשר בין קהילות**

הילדים והנוער שמרו על קשר בין הגיטו וסביבתו הקרובה.מטרת הגרמנים היתה לבודד את הגיטו ולנתקו לא רק מהסביבה אלא גם מגיטאות אחריםלפי התפיסה הנאצית היה כוחם של היהודים באחדותם ובמערכת קשרים העניפה שלהם.מטרתו של הנתוק היתה לשבור את כוחם האירגוני של היהודים.בזה הם הצליחו אבל לא לגמרי.מי שפרץ את החומות האלה היו צעירים וצעירות מתנועות הנוער היהודיות,שדמו במראם החיצוני לארים.הם השתמשו בתעודות מזוייפות,ועברו ממקום למקום כשהם מבריחים נשק,מזון,כספים ידיעות והוראות.פעולה זו היתה כרוכה בסכנה רבה.רבים מהצעירים הוסגרו ע"י הפולנים מנימוקים שונים והומתו ע"י הנאצים.

**אירגונים ומוסדות לעזרה הדדית**

**ועדי הבתים**-כבר בראשית הכיבוש הגרמני הוקם בורשה אירגון לעזרה הדדית,שפעל עם הזמן בכל תחומי ה"גנרל גוברנאמן".ביוזמת אירגון זה הופעלו ועדי בתים,שסייעו למשפחות במצוקה.ועדי הבתים הרחיבו את פעולותיהם גם לפליטים ויתומים ויזמו פעילות של האוכלוסיה היהודית במקום..האירגון לעזרה עצמית נתמך כלכלית ע"י יהודים עשירים בגיטו והג'וינט,שהיה אירגון עזרה יהודי אמריקאי

**הג'וינט**-עד כניסת ארה"ב למלחמה ב-1941 פעל גם הג'וינט,אירגון הסיוע היהודי אמריקאי ברחבי פולין.הג'וינט הי שותף פעיל בהקמת מוסדות סעד תרבות וחינוך במישרין או באמצעות מימון.הגו'ינט הקים מטבחים, בתי תמחוי,סיפק מזון וביגוד לפליטים יהודים ומשפחות ללא מפרנס.פעילותו של הג'וינט הלכה והצטמצמה הן משום שאזלו מקורות המימון והן משום שחלה החמרה במדיניות הגרמנית בשנת 1941 דווקא בשעה שמצב היהודים בגיטאות החמיר.

**"הצנטוס"**-רשת צנטוס היתה **רשת חינוך של בתי ספר ובתי יתומים**,שפעלה בורשה לפני המלחמה.עם פרוץ המלחמה הפכה צנטוס לגוף המרכזי שטיפל בצורה מסודרת בילדי הגיטו בורשה.לצנטוס היו כ-100 בתי ספר וכ-30 בתי יתומים,פנימיות ובתי ום בהם **חילקו לילדים מעט מזון**.כן הקימה הרשת מאות פינות ילדים במאות בתי משותפים יחד עם ועדי הבתים.הרשת פעלה במספר תחומים:

היא קיימה **פעילות תרבותית** רבה לילדים:מקהלות,תזמורות וקונצרטים.נערכו תחרויות בין מקהלות והתקיימו הופעות.צנטוס הקים **ספריה מרכזית** לשימוש מסודות החינוך המוסווים (באופן רשמי אסור היה לקיים מוסדות חינוך).אפילו זרמים בחינוך המשיכו להתקיים כו ה"בונד" שלימד ביידיש וזרם "תרבות",שלמד בעברית.

צנטוס היתה גם **מרכז לפעילות מחתרתית** של מאות מחבריה ,שהשתייכו לתנועת ההתנגדות היהודית היא יצרה קשרים עם המחתרת הפולנית תוך ניצול קשרייה עם מוסדות חינוך פולניים.

**ניסיונות להצלת ילדים-**כאשר הגיעו הגירושים היו הילידם החשופים והפגיעים ביתר.העמדה האידיאולוגית של הנאצים דגלה בהשמדת דור ההמשך של העם היהודי.קל היה לצוד את הילדים ולמלא את מיכסת הגירוש.

הצנטוס ניסה להציל כמה שיותר ילדים **ע"י הקמת בתי מלאכה של ילדים** תוך קשר עם בתי החרושת בגיטו בהנחה שאם יביאו תועלת לא ישלחו למוות.הניסיון נכשל כי ילדים אינם עובדים מיומנים.דרך אחרת היה להעביר ילדים יהודים לצד הארי למשפחות פולניות או מנזרים אבל זה היה מוגבל לידים בעלי חזות ארית.

כל הניסיונות הללו היו טיפה בלב ים.רוב עובדי הצנטוס נרצחו ואחרים נהרגו בלחימה לסוגיה.מעט מהם ניצלו.אבל נסיונותיהם להצלת ילדים הוא אחד מפרקי הגבורה של המאבק לחיים בגיטו.